Dogovor o naftnim rezervama?
Francuski premijer izjavio je da postoji velika vjerovatnoća da Evropa i SAD postignu sporazum o korišćenju strateških rezervi nafte. 
Rast cijena nafte pričinjava sve veće probleme političarima širom svijeta. Cijena sirove nafte “brent” porasla je za 15 odsto ove godine i danas se prodavala za 124 dolara po barelu. Razgovorima Sjedinjenih Država i Velike Britanije o posezanju za strateškim rezervama sada se pridružila i Francuska. Francuski premijer Fransoa Fijon kaže da se nada dogovoru. “ Saudijska Arabija, jedna od najvećih izvoznica nafte u svijetu, takođe je saopštila da želi niže cijene i da je spremna da popuni bilo kakvu prazninu u snabdijevanju, ukoliko to bude potrebno.je stručnjak za naftu u kompaniji “HIS Global Insight”. " Globalne zalihe već su manje za više od million barela dnevno što je rezultat građanskih nemira, nepovoljnih vremenskih uslova i tehničkih problema u više zemalja. Saudijska Arabija je jedini proizvođač koji ima dovoljno rezervi nafte da pomogne u slučaju velike nestašice. Sjedinjene Države naročito su zainteresovane za snižavanje cijena, s obzirom na to da predsjednik Obama vodi kampanju za reizbor. Cijena sirove nafte na američkom tržištu danas je neznatno pala na 105 dolaza za barel, ali je u zemlji i dalje prisutno veliko nezadovoljstvo zbog visokih cijena, koje - prema mišljenju analitičara - usporavaju ekonomski rast. " Za donošenje odluke o korišćenju dodatnih rezervi potrebno je odobrenje Međunarodne agencije za energiju, koja se poslednji put odlučila na taj potez tokom građanskog rata u Libiji. Njeni predstavnici za sada ističu da trenutna situacije nije još toliko loša da bi se opravdalo korišćenje dodatnih rezervi. To bi međutim moglo da se promijeni nakon stupanja na snagu zabrane Evropske unije na uvoz nafte iz Irana, 1. jula.